وہ فوجی سروس میں جان لینے اور جان دینے کے خلاف تھے لیکن یہ ڈٹ گئے اور یوں ان کا ائیر فورس کا کیریئر شروع ہو گیا ، شادی کی عمر ہوئی تو شادی سے انکار کر دیا ، ان کا کہنا تھا ، میرے کندھوں پر گیارہ لوگوں کی ذمے داری ہے ، میں جب تک یہ ذمے داری پوری نہ کر لوں میں شادی نہیں کروں گا ، 1965ء کی پاک بھارت جنگ شروع ہوئی ، بھارت نے 6 ستمبر کو لاہور پر حملہ کر دیا ، پاک فضائیہ کو 7 ستمبر کو بھارت پر حملے کا حکم ہوا ، وہ اس وقت اسکواڈرن لیڈر تھے اور پی اے ایف سرگودھا میں تعینات تھے ، وہ بھی حملے کے لیے روانہ ہوئے ، وہ بھارتی سرحد پر پہنچے تو ان کی مڈ بھیڑ بھارت کے پانچ ہنٹر طیاروں سے ہو گئی ۔
Entity: سرگودھا — Type: /location/city, /location